30. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.52 της 19/28 Ιαν.1976 (ΦΕΚ Α΄15) Περί οργανώσεως και λειτουργίας της παρά τω Υπουργείω Πολιτισμού και Επιστημών Δ/νσεως Πολιτικής Σχεδιάσεως Εκτάκτου Ανάγκης. Έχοντες υπ’ όψει: 1)Τας διατάξεις: α)Του άρθρου 15 παραγρ.1, 2, 3 και 6 του Ν.Δ.17/1974 «περί Πολιτικής Σχεδιάσεως Εκτάκτου Ανάγκης» και β)των άρθρων 2, 3 και 5 του Ν.Δ. 216/74 «περί συστάσεως Υπουργείου Προεδρίας Κυβερνήσεως» και 2)Την υπ’ αριθ.856/75 γνωμοδότησιν του Συμβουλίου Επικρατείας, προτάσει των Ημετέρων Υπουργών Προεδρίας Κυβερνήσεως, Εθνικής Αμύνης και Πολιτισμού και Επιστημών, απεφασίσαμεν και διατάσσομεν: Άρθρον 1. Η δια του άρθρου 15 παρ.1 του Ν.Δ.17/74 συσταθείσα παρά τω Υπουργείω Πολιτισμού και Επιστημών Διεύθυνσις Πολιτικής Σχεδιάσεως Εκτάκτου Ανάγκης (Π.Σ.Ε.Α.), εντάσσεται οργανωτικώς εις την Κεντρικήν Υπηρεσίαν αυτού, ως ανεξάρτητος Διεύθυνσις, υπαγομένη απ’ ευθείας εις τον Υπουργόν Πολιτισμού και Επιστημών. Άρθρον 2. Εις την αρμοδιότητα της κατά το άρθρον 1 του παρόντος Διευθύνσεως υπάγονται: α)Ο συντονισμός, από του καιρού της ειρήνης, απασών των ενεργειών των κεντρικών και περιφερειακών Υπηρεσιών του Υπουργείου Πολιτισμού και Επιστημών και των υπ’ αυτού εποπτευομένων Δημοσίων Υπηρεσιών, Ν.Π.Δ.Δ. και Ν.Π.Ι.Δ., δια την Πολιτικήν Σχεδίασιν Εκτάκτου Ανάγκης. β)Αι εκ του Ν.Δ.17/1974 «περί Πολιτικής Σχεδιάσεως Εκτάκτου Ανάγκης» και των κειμένων διατάξεων περί χορηγήσεως αναστολής κατατάξεως εις εφέδρους εν επιστρατεύσει, δεσμεύσεων και επιτάξεων εις τον Πολιτικόν Τομέα, αντιμετωπίσεως των εν ειρήνη εκτάκτων αναγκών της Χώρας, ως και αι εκ των Σχεδίων Πολιτικής Σχεδιάσεως Εκτάκτου Ανάγκης και πάσης γενικής ή ειδικής διατάξεως απτομένης θεμάτων επιδρώντων αμέσως ή εμμέσως επί της Εθνικής Αμύνης της Χώρας, απορρέουσαι αρμοδιότητες και ενέργειαι. γ)Ο συντονισμός απασών των Υπηρεσιών, κεντρικών και περιφερειακών του Υπουργείου και των υπ’ αυτού εποπτευομένων Ν.Π.Δ.Δ. και Ν.Π.Ι.Δ., επί των θεμάτων της Ανωτέρας επιτροπής Πολιτικής Σχεδιάσεως Εκτάκτου Ανάγκης του ΝΑΤΟ και των Επιτροπών ταύτης αρμοδιότητος του Υπουργείου. δ)Ο χειρισμός των θεμάτων άτινα προκύπτουν εκ των κανονισμών Ασφαλείας Διαβαθμισμένου Υλικού Εθνικού και ΝΑΤΟ. Άρθρον 3. 1.Η Δ/νσις Πολιτικής Σχεδιάσεως Εκτάκτου Ανάγκης του Υπουργείου Πολιτισμού και Επιστημών διαρθρούται ως κάτωθι: α)Τμήμα Σχεδιάσεως και Προγραμματισμού. β)Τμήμα Πολιτικής Κινητοποιήσεως. γ)Τμήμα Πολιτικής Αμύνης. δ)Γραφείον Γραμματείας. Άρθρον 4. 1.Εις το Τμήμα Σχεδιάσεως και Προγραμματισμού ανήκει: α)Η κατάρτισις και τήρησις σχεδίων οργανώσεως, κινητοποιήσεως και δράσεως εν καιρώ πολέμου και εκτάκτων εν ειρήνη αναγκών των Πολιτικών Υπηρεσιών αρμοδιότητος του Υπουργείου Πολιτισμού και Επιστημών. β)Η υποβολή αρμοδίως εκθέσεων επί της προόδου της Πολιτικής Σχεδιάσεως Εκτάκτου Ανάγκης και των ληπτέων μέτρων περαιτέρω προωθήσεως ταύτης. γ)Η κοινοποίησις των σχεδίων ΠΣΕΑ εις λειτουργούντα, εις εποπτευομένας υπό του Υπουργείου Υπηρεσίας και Νομικά Πρόσωπα, Γραφεία ΠΣΕΑ και η παροχή οδηγιών προς κατάρτισιν υπ’ αυτών τοπικών σχεδίων. δ)Η παρακολούθησις, έλεγχος και έγκρισις των τοπικών σχεδίων ΠΣΕΑ. ε)Η εξασφάλισις των οικονομικών μέσων δια την υλοποίησιν των ως άνω σχεδίων. στ)Η σύνταξις προτάσεων περί των ληπτέων μέτρων δια την προώθησιν της ΠΣΕΑ εφ’ όσον απαιτείται σύμπραξις πλειόνων Υπουργείων. ζ)Παν θέμα σχέσιν έχον με την διεξαγωγήν της σχεδιάσεως. 2.Εις το Τμήμα Πολιτικής Κινητοποιήσεως ανήκει: α)Η εφαρμογή και υλοποίησις των σχεδίων του Υπουργείου Πολιτισμού και Επιστημών και των εις τούτο ανατιθεμένων αποστολών υποστηρίξεως σχεδίων ετέρων Υπουργείων. β)Προπαρασκευή και συμμετοχή του Υπουργείου εις τας προγραμματιζομένας και εκτελουμένας εκάστοτε πάσης φύσεως ασκήσεις ΠΣΕΑ. γ)Η επιστράτευσις συνταξιούχων του Υπουργείου και των εποπτευομένων υπ’ αυτού Νομικών Προσώπων και γενικώτερον η μέριμνα δια την επιστράτευσιν του ελεγχομένου υπό του Υπουργείου Πολιτισμού και Επιστημών υπαλληλικού και εργατοτεχνικού προσωπικού. δ)Η μέριμνα δια την χορήγησιν αναστολής κατατάξεως εις εφέδρους εν επιστρατεύσει. ε)Η μέριμνα της εκπαιδεύσεως και καταρτίσεως εν γένει του προσωπικού επί θεμάτων Πολιτικής Σχεδιάσεως Εκτάκτου Ανάγκης. στ)Ο χειρισμός θεμάτων προβλεπομένων υπό του Κανονισμού Ασφαλείας Διαβαθμισμένου υλικού Εθνικού και ΝΑΤΟ. ζ)Παν θέμα σχέσιν έχον με την Πολιτικήν Κινητοποίησιν. 3.Εις το Τμήμα Πολιτικής Αμύνης ανήκει: α)Η οργάνωσις, καθοδήγησις και κινητοποίησις των Πολιτικών Δυνάμεων του Υπουργείου δια την προστασίαν αυτών εκ των πάσης φύσεως εχθρικών προσβολών και αντιμετώπισιν πάσης φύσεως καταστροφών. β)Διαφώτισις του πληθυσμού επί θεμάτων πολιτικής αμύνης και των μέτρων προστασίας αυτού εκ των κινδύνων εξ ακτινοβολίας και ραδιενεργού μολύνσεως του περιβάλλοντος. γ)Η κοινοποίησις προς τας Ενόπλους Δυνάμεις επιστημονικών πληροφοριών προς περαιτέρω εκμετάλλευσιν. δ)Η καταγραφή και μέριμνα δια την ασφάλειαν όλων των Αρχ/κών αντικειμένων, εκκλησιαστικών κειμηλίων, βιβλίων και Ιστορικών Αρχείων της Χώρας. ε)Η μέριμνα δια την ασφάλειαν των Μουσείων, Αρχ/κών Χωρών και των εν γένει χαρακτηρισθέντων ως διατηρητέων κτισμάτων. στ)Η λήψις παντός μέτρου ασφαλείας και πυρασφαλείας του υλικού και εγκαταστάσεων του Υπουργείου. ζ)Παν θέμα σχέσιν έχον με την Πολιτικήν Άμυναν. 4.Εις το Γραφείον Γραμματείας ανήκει: α)Η τήρησις του πρωτοκόλλου και Αρχείου της Διευθύνσεως. β)Η διεκπεραίωσις της εισερχομένης και εξερχομένης υπηρεσιακής αλληλογραφίας κατά τα εν τω ισχύοντι κανονισμώ αλληλογραφίας του Υπουργείου και ειδικώτερον κατά τα εις τους κανονισμούς ασφαλείας διαβαθμισμένου υλικού διαλαμβανόμενα. (Αντί της σελ.1131) Σελ.1131(α) Τεύχος 619-Σελ.103 Υπουργείο Πολιτισμού 31.Π.α.30 γ)Η εν γένει γραμματειακή εξυπηρέτησις της Διευθύνσεως. Άρθρον 5. Η Δ/νσις Πολιτικής Σχεδιάσεως Εκτάκτου Ανάγκης επανδρούται δια προσωπικού της Κεντρικής Υπηρεσίας του Υπουργείου Πολιτισμού και Επιστημών, προτιμωμένων των εχόντων πείραν ΠΣΕΑ και ειδικήν μετεκπαίδευσιν. 31. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.177 της 19/20 Μαρτ.1976 (ΦΕΚ Α΄65) Περί συστάσεως οργανικών θέσεων προσωπικού, παρά τω Υπουργείω Πολιτισμού και Επιστημών. Έχοντες υπ’ όψει: 1)Τας διατάξεις: α)του άρθρ.15 παρ.4 του Ν.Δ. 17/1974 «περί Πολιτικής Σχεδιάσεως Εκτάκτου Ανάγκης» και β)του άρθρ.2, 3 και 5 του Ν.Δ.216/1974 «περί συστάσεως Υπουργείου Προεδρίας Κυβερνήσεως». 2)Την υπ’ αριθ.151/1976 γνωμοδότησιν του Συμβουλίου της Επικρατείας, προτάσσει των Ημετέρων Υπουργών Προεδρίας Κυβερνήσεως, Εθνικής Αμύνης, Πολιτισμού και Επιστημών και Οικονομικών, απεφασίσαμεν και διατάσσομεν: Άρθρον μόνον.-Προς επάνδρωσιν της Διευθύνσεως Πολιτικής Σχεδιάσεως Εκτάκτου Ανάγκης του Υπουργείου Πολιτισμού και Επιστημών, συνιστώνται αι κάτωθι θέσεις κατά κατηγορίαν, κλάδον και βαθμόν, προστιθέμεναι εις τας ήδη υφισταμένας οργανικάς θέσεις της Κεντρικής Υπηρεσίας του Υπουργείου Πολιτισμού και Επιστημών. Α΄ ΚΑΤΗΓΟΡΙΑ Κλάδος Α1 Διοικητικός: Θέσις μία επί βαθμοίς 3ω-2ω. Θέσεις 3 επί βαθμοίς 5ω-4ω. Β΄ ΚΑΤΗΓΟΡΙΑ Κλάδος Β1 Διοικητικός: Θέσεις 4 επί βαθμοίς 10ω-6ω. Γ΄ ΚΑΤΗΓΟΡΙΑ Κλάδος Γ1 Κλητήρων: Θέσις μια επί βαθμοίς 12ω-9ω. Σελ.1132(α) Τεύχος 619-Σελ.104 